Selfsorg Archives - Stellenbosch Akkommodasie
Schuilplaats Studio and Overnight Accommodation is in die beeldskone woonbuurt, Paradyskloof, in Stellenbosch geleë en bied gehalte-verblyf wat ideaal is vir 'n paartjie, vakansiegangers of sakereisigers.
Daar is 2 eenhede. Die lieflike ateljee-tuinwoonstel is 30 m² groot en het 'n privaat ingang. Daar is 2 driekwartbeddens in die woonstel en dit het 'n en suite-badkamer, 'n yskassie en koffie- en teemaakgeriewe. Die yskassie is volgemaak. Die woonstel beskik ook oor 'n TV met volledige DStv.
Die oornag-eenheid het 'n slaapkamer met 'n dubbelbed en 'n TV. Die badkamer is en suite. Daar is ook 'n klein sitkamer met tee- en koffiemaakgeriewe. Daar is 'n yskas met 'n eerlikheidskroeg. Die eenheid het 'n privaat ingang met 'n buite-area.
Die woonstel het 'n patio aan die voorkant met beeldskone uitsigte oor die berge. Ons is na aan verskeie geriewe waaronder verskeie gewilde restaurante, 'n supermarkie en is boonop stapafstand van die Stellenbosch Gholfbaan. Ons het ook 'n swembad vir warmer dae. Die eenheid is ook naby die MediClinic-hospitaal.
Echeveria Selfsorg is 'n gesellige selfsorghuis met slaapplek vir 5 gaste en wat op 'n werkende plaas tussen die Paarl en Stellenbosch geleë is.
Dié huis het lugversorging en beskik oor 2 slaapkamers wat 'n badkamer met 'n stort deel. Die hoofslaapkamer het 'n koninggrootte-bed en die tweede slaapkamer het 3 enkelbeddens.
Die selfsorgkombuis is toegerus met 'n yskas-vrieskas, stoof, oond en mikrogolf. Die sitarea het 'n TV met DStv en WiFi word gratis voorsien.
Daar is 'n buitebraai-area, asook groot bome wat heerlike skadu bied. Die huis is omhein, veilig vir kinders en bied 'n klimraam waarop hulle kan baljaar.
Echeveria Selfsorg word omring deur wynplase wat wynproe bied. Daar is ook verskeie besienswaardighede en doendinge in en om Kaapstad wat sowat 60 km se ry is. Paarl is net 10 km weg en Stellenbosch is 15 km se ry.
Bestuis Cottage is op die Besthuis-vrugteplaas en lê tussen Stellenbosch en die Paarl, lekker sentraal in die Boland.
Dié vakansiehuis het 2 slaapkamers en 2 badkamers. Die hoofslaapkamer het 'n koningingrootte-bed en 'n en suite-badkamer. Die tweede slaapkamer het 2 enkelbeddens en die badkamer wat gedeel word, is met 'n bad en stort ingerig.
Verder is daar 'n oopplan-sitarea en -kombuis – die sitarea het 'n TV met volledige DStv en die kombuis is volledig toegerus met 'n yskas, mikrogolfoond, skottelgoedwasser en 'n wasmasjien. Die gemeubileerde patio het braaigeriewe en sitplek, en dit word ook omring deur 'n pruimboord en 'n pragtige uitsig oor die Drakensteinberge. Alle linne en handdoeke word voorsien en daar is veilige onderdakparkeerplek vir 2 voertuie.
Die kothuis is ideaal vir gaste wat smag na die rus en vrede van 'n plaas, maar wat ook naby genoeg aan talle besienswaardighede in die Boland wil bly. Gaan stap gerus in die boord, ry bergfiets van plaas tot plaas, en vang vis in die dam. Troeteldiere met goeie manier is welkom mits dit vooraf versoek word.
Bestuis Cottage is 15 km vanaf Stellenbosch en die Paarl, 30 km vanaf Franschhoek, 45 km van die lughawe af, en 60 km vanaf die V&A Waterfront.
The Stables Lodge is in die stil woonbuurt, Mostertsdrift, net 5 minute van die prentjiemooi middedorp af geleë. Die gastehuis bied panoramiese uitsigte op die omliggende berge en 'n hartlike verwelkoming van jou Italiaanse gashere.
Ons verblyf word in 4 gerieflike kamers met en suite-badkamers gebied. Al die kamers is het lugversorging, verwarmers, tee- en koffiemaakgeriewe, haardroërs, radio's/CD-spelers, gratis WiFi en 'n kluis. Een van die kamers is ingerig vir selfsorg. Gaste is welkom om gebruik te maak van die gesellige, gemeenskaplike area waar ontbyt bedien word. Die gemeenskaplike area beskik oor 'n platskerm-TV met DStv, 'n mikrogolfoond, yskas, en 'n klein eerlikheidskroegie met koue drankies en peuselhappies. Veilige parkeerplek is ook beskikbaar.
The Stables Lodge gastehuis is ideaal geleë vir diegene wat die wynlande, Jonkershoek Natuurreservaat, Stellenbosch se middedorp en Stellenbosch Gholfbaan wil besoek.
Induku is 'n selfsorg-vakansiehuis op 'n plaas 5 km vanaf Stellenbosch-sentraal. Dié plaashuis is ten volle gemeubileer en bied slaapplek aan 6 gaste.
Die huis het 3 slaapkamers en 2 badkamers. Die hoofslaapkamer het lugversorging en beskik oor 'n en suite-badkamer. Die tweede en derde kamer deel 'n badkamer. Elke kamer het 2 driekwartbeddens. Die kombuis is toegerus met 'n yskas, mikrogolf, oond, stoof en wasmasjien.
Die leefarea het lugversorging en beskik oor 'n etenstafel en 'n sitarea met 'n TV en DStv. Dié vertrek lei na 'n onderdakstoep met ingeboude braaigeriewe. Die huis is met 'n elektriese draad omhein en daar is 'n elektriese hek, diefwering voor die vensters, Trellidoor-hekke voor die deure en 'n alarmstelsel.
Die plaas, Goedvertrouw, produseer druiwe vir die wyn-industrie, asook satsumas, suurlemoene en pere vir uitvoer. Gaste kan lang ente op die plaas gaan stap of omliggende wynplase, restaurante en ander besienswaardighede in die Kaapse Wynlande besoek.
Hier digby Dorpstraat sal jy 'n gemaklike selfsorgwoonstel met 2 slaapkamers aantref om aan al jou behoeftes te voorsien. Dit bied slaapplek vir 4 gaste.
Sonsig is op die tweede vloer geleë en dit bied ongelooflike uitsigte op die berge wat Stellenbosch omring. Die woonstel beskik oor 'n ten volle toegeruste kombuis met 'n wasmasjien, stoof en 'n yskas. Verder is daar 'n volledige badkamer, 'n sitkamer met DStv en 'n balkon. Daar is 'n draagbare lugversorger wat op warm dae gehuur kan word. Gaste kan gebruik maak van die gemeenskaplike braaigeriewe op die grondvloer. Daar is veilige parkeerplek beskikbaar op die perseel.
Sonsig is stapafstand vanaf die middedorp. Die woonstelgebou is oorkant die Protea Hotel en Spa waar jy vir 'n heerlike ontbyt, middag- of aandete kan aansit of 'n heerlike spa-behandeling kan ontvang.
5 on Wege is in Stellenbosch en bied gehalteverblyf vir 'n paartjie or sakereisigers. Dit is binne maklike bereik vanaf verskeie winkels, restaurante, doendinge en besienswaardighede.
Die woonstel beskik oor 1 slaapkamers en het slaapplek vir 2 gaste. Die slaapkamer het 'n koninggrootte-bed en 'n en suite-badkamer met 'n stort, toilet en 'n wasbak.
Die kombuis het 'n stoof, oond, yskas, mikrogolfoond, tee- en koffiemaakgeriewe, eetgerei en breekware.
Die sitkamer het gemaklike sitplek en 'n TV met DStv. Gaste het toegang tot Gratis WiFi.
Daar is heerlike braaigeriewe beskikbaar vir gaste om te benut.
Bokmakierie's Rest is 'n onafhanklike enkelwoonstel op die tweede verdieping van 'n privaat woning. Dit is in die stil, lowerryke buurt, Onderpapegaaiberg in Stellenbosch geleë.
Die hoofslaapkamer is ruim en het 'n koningingrootte-bed en groot ingeboude kaste. Die slaapkamer het ook 'n TV en 'n sitarea. Die aparte badkamer het 'n stort oor die bad. Die eenheid beskik oor 'n kombuisie met 'n tweeplaatstofie, 'n oondjie, yskas-vrieskas en 'n mikrogolf, en daar is 'n balkon met 'n tafel en 2 stoele. Die woonstel het sy eie ingang en daar is parkeerplek op die perseel agter 'n veiligheidshek beskikbaar. WiFi word ook voorsien.
Die huis is sowat 2,3 km van Stellenbosch se dorpskern af en is naby die Oude Libertas Teater-kompleks waar die Slow Food Market elke Saterdagoggend gehou word. Dit is ook ideaal vir vakansiegangers wat die groot aanbod wynlandgoedere in en rondom Stellenbosch wil verken.
De Zalze Gholf Lodge 24
De Zalze Gholf Lodge 24 is in die De Zalze Gholflandgoed net 3 km vanaf Stellenbosch geleë en bied gerieflike verblyf aan 6 gaste.
Die huis het 3 slaapkamers wat enkel- óf koninggrootte-beddens kan hê en elke van die kamers het en suite-badkamers. Linne en handdoeke word voorsien.
Die oopplan-kombuis is toegerus met 'n yskas, mikrogolfoond, stoof, oond en tee- en koffiemaakgeriewe, asook 'n etenstafel. Daar is 'n wasmasjien en 'n area waar wyn bedien kan word.
Die sitkamer het 'n TV met DStv en 'n DVD-speler, asook 'n kaggel. Die leefarea lei na die balkon met stoepmeubels. Die eenheid word in die week skoongemaak.
Die landgoed bied verskeie doendinge, soos gholf, tennis, swem, speelareas vir kinders en visvang op 'n vang-en-vrylaatbasis in die dam. Gaste kan ook Terroir-restaurant besoek en wynproe by Kleine Zalze-kelder.
Fleur du Mont is in sekuriteitskompleks in die stil Paradyskloof aan die voet van die Stellenboschberge geleë. Dis naby verskeie winkels, restaurante en net 'n minuut se ry vanaf die middedorp.
Daar is 3 ruim kamers. Elke kamer het 'n en suite-badkamer en 'n onderdakpatio langs die swembad. WiFi is ingesluit.
Die kamers word daagliks skoongemaak. Daar is veilige parkeerplek in die straat met sekuriteitswagte
Akkerdissie Gastehuis is in 'n rustige woonbuurt van Stellenbosch geleë. Die gastehuis bied selfsorgverblyf na aan die Eersterivier en Jonkershoekvallei.
Ons bied verblyf in kamers wat stylvol versier is, elkeen met 'n dubbelbed en 'n en suite-badkamer. Daar is koffie- en teemaakgeriewe en tuisgebakte beskuit in die kamers. Die gemeenskaplike kombuis bied alles wat mens nodig het vir selfsorg. Daar is 'n TV met 'n volledige DStv-pakket beskikbaar. Beddegoed en handdoeke word voorsien. Die kamers is op die tweede verdieping geleë en toegang word verkry met 'n stel trappe.
Ons privaat tuin is slegs vir gaste se gebruik en veilige parkeerplek is beskikbaar. Om die draai is daar 'n klein winkelsentrum met 'n winkel, restaurant, haarsalon, ens. Die Eersterivier is 5 minute se stap van ons af, die Stellenboschberg is ook naby en die pragtige Jonkershoekvallei is net 6 km van ons af. Dit is 'n absolute moet vir natuurliefhebbers met sy lieflike voetslaanpaadjies en bergfietsroetes. Daar is baie wynplase in die omgewing waar gaste kan gaan kuier en die bekende Lanzerac Wynlandgoed is slegs 500 m van die gastehuis af.
Kaneel 32A is in Die Boord, 'n pragtige, weelderige woonbuurt in Stellenbosch geleë. Die woonstel is net 1,5 km vanaf die middedorp af en dit is ook naby winkels geleë. Die Mediclinic is net 300 m hiervandaan.
Dié selfsorgwoonstel het 1 slaapkamer, 1 badkamer, 'n sitkamer en 'n kombuis. Die slaapkamer het 'n dubbelbed en die badkamer het 'n stort-oor-bad. Die sitkamer het gemaklike sitplek, 'n eetkamertafel en 'n TV met sekere DStv-kanale. Die kombuis is toegerus met 'n stoof, oond, yskas, breekware en eetgerei.
Kaneel 32 het 'n privaat tuin, braaigeriewe, veilige onderdakparkeerplek en 'n privaat afstandbeheerde hek. Let wel: Kinders onder 13 jaar en troeteldiere word ongelukkig nie toegelaat nie.
Die woonstel is gerieflik geleë en perfek vir sakereisigers of paartjies wat die Wynlande kom verken. Kaneel 32A is net 25 minute se ry van die naaste strande af en minder as 'n uur se ry van Kaapstad af.
Jonkershoekweg Tuinwoonstel is 'n stylvolle selfsorgwoonstel op die eienaar se perseel in Stellenbosch. Dié woonstel is naby verskeie historiese besienswaardighede, wynproelokale en landgoedere in die Kaapse Wynlande.
Dié woonstel het 'n privaat ingang en bestaan uit 1 slaapkamer en 1 badkamer. Die slaapkamer het 2 driekwartbeddens en die badkamer het 'n stort, wasbak en 'n toilet. Die kombuisie het 'n yskas, mikrogolfoond, broodrooster, ketel en 'n elektriese plaat. Gratis WiFi en DStv is ook beskikbaar.
Op die stoep is daar 'n tafel en 'n Weber-braai wat gaste kan gebruik, en dit word deur die skaduryke pekanneut- en vyebome bedek. Veilige parkeerplek is vir 1 voertuig beskikbaar. Jonkershoekweg Tuinwoonstel is ook naby koffiewinkels, restaurante en kroeë.
Die eiendom is ook net 10 minute se ry vanaf die Jonkershoek Natuurreservaat en berge, asook ander natuurreservate.
Toegang tot die swembad is op versoek beskikbaar.
Paradyskloof Kamer is 'n privaat eenheid vir 2 in Eden, Stellenbosch.
Dis langs die hoofhuis en die kamer het 'n privaat ingang en 'n slaapkamer met 'n koningingrootte-bed. Die eenheid het 'n privaat badkamer met 'n bad en 'n stort en beddegoed word voorsien.
Daar is 'n Nespresso-koffiemasjien, tee- en koffiemaakgeriewe, eetgerei en breekware. Die leefarea bied toegang tot 'n stoep en tuin. Parkeerplek is voor die huis beskikbaar.
Paradyskloof Kamer is naby verskeie wynlandgoedere en plase en 1,4 km vanaf Stellenbosch Gholfklub, 1,3 km vanaf MediClinic Stellenbosch en 4,6 km vanaf Eikestad Mall. Majeka Spa is loopafstand. Tegnopark is 2 km vanaf woning.
Vriesenrust self-catering Units
Vriesenrust bied selfsorg-eenhede op die eienaar se perseel in die Stellenbosch-wynlande, slegs 1,5 km van die middedorp af. Dié historiese dorp is omring deur 'n amfiteater van pragtige bergreekse en lê langs die oudste en grootste wynroete in Suid-Afrika. Stellenbosch het 'n ryk geskiedenis, en uitstekende natuurlike- en kulturele besienswaaardighede.
Vriesenrust 1 is 'n atljee-woonstel wat slaapplek het vir 2 gaste in 'n slaaparea. Verder is daar 'n badkamer en 'n oopplan-kombuis en -leefarea.
Vriesenrust 2 is 'n ruim woonstel wat slaaplek vir 3 gaste in 1 slaapkamer het. Verder is daar 'n badkamer en 'n oopplan-kombuis en -leefarea met 'n slaapbank.
Die kombuis is ten volle toegerus vir selfsorg en het 'n stoof, oond, yskas-vrieskas, mikrogolfoond, eetgerei en breekware. Hoewel dit 'n selfsorg-eenheid is, bedien ons ook 'n komplimentêre ontbyt met ontbytgraan, beskuit, koffie en tee.
The Log Cabin is in die hartjie van Devon Valley in die Kaapse Wynlande geleë en dit het 'n pragtig uitsig op die berge rondom Stellenbosch en die wingerde wat oor die heuwels kronkel.
The Log Cabin bied gerieflike gastehuisverblyf in 4 kamers wat elk 'n kombuisie en 'n en suite-badkamer het. Elke kamer het ook lugversorging, 'n verwarmer, haardroër, strykyster en 'n skootrekenaarvriendelike werkspasie. Ontbyt is ingesluit by die tarief. Die gastehuis het ook 'n swembad, WiFi en veilige parkeerplek.
Doendinge in die omgewing sluit wynproe, fynproewersetes en voetslaan in. Die gastehuis kan ook wynproetoere en pendeldienste help reël.
The Garden Room and Vanilla Dream bied verblyf 2 gaste in 'n tuinwoonstel op 'n residensiële eiendom in Stellenbosch. Die opset is lekker rustig in 'n tuin langs 'n swembad en die eenhede is ideaal vir diegene op soek na gerieflike oornagverblyf. Die eenheid het sy eie ingang.
Vanilla Dream het 'n dubbelbed, 'n en suite-badkamer, koffie- en teemaakgeriewe, lugversorging, onbeperkte WiFi, yskassie en 'n TV met DStv Premium-pakket.
'n Kontinentale ontbytmandjie in die kamer is ingesluit by albei eenhede. Parkeerplek is agter 'n afstandbeheerde hek beskikbaar.
Die eiendom is in 'n stil buurt sowat 2 km vanaf Stellenbosch se middedorp met maklike toegang tot winkels, restaurante en wynplase. Die Lanzerac Hotel en die Jonkershoek Natuurreservaat is ook baie naby.
Besigheim is in Die Boord, 'n rustige woonbuurt in Stellenbosch geleë. Dié gastehuis is net 400 m vanaf die Mediclinic en Boord Winkelsentrum en sowat 2 km vanaf die middedorp en universiteitskampus. Vername hoofroetes is maklik van hier af bereikbaar en Kaapstad Internasionale Lughawe is sowat 30 km van ons af.
Besigheim bied verskeie gerieflike, bekostigbare verblyf. Al die eenhede is selfsorg met 'n ontbyt-opsie en beskik oor 'n TV met volledige DStv, gratis WiFi, lugversorging en veilige parkeerplek.
Stellenbosch is die hoofsetel van die Kaapse Wynlande en bied wonderlike geleenthede aan toeriste. Van ons land se toprestaurante is in en om die dorp en op die skilderagtige wynlandgoedere geleë. Daar is 8 gholfbane wat maklik van hier af bereik kan word. Die historiese en jeugdige atmosfeer wat hier heers, die argitektuur, eikebome, pragtige berge en die Eersterivier maak Stellenbosch 'n besonderse plek om te besoek!
Life & Leisure Premium Apartments in die hartjie van Stellenbosch bied verskeie verblyf-opsies. Dis naby bekende wynplase, restaurante en kunsgalerye.
Die verblyf is beskikbaar in enkel-, eenslaapkamer- en tweeslaapkamerwoonstelle. Dis ideaal vir groot groepe of konferensies. Elke woonstelle het 'n en suite-badkamer, WiFi, lugversorging en 'n TV met DStv.
Dis modern, elegant en gerieflik. Daar is 'n daaglikse skoonmaakdienste.
Hartlike gasvryheid wag op jou by Aan-den-Weg, 'n wyn- en roosplaas wat net 10 km van Stellenbosch af geleë is. Gaste wat hier tuisgaan word omring deur roosplantasies, wingerde, vrugteboorde en luisterryke uitsigte. Dis 'n absolute paradys vir natuurliefhebbers en 'n toevlugsoord waar besoekers weer vrede kan vind.
Die verblyf word aangebied in 3 eenhede waarvan 2 toegeruste kombuisies met 'n yskassie, oond en mikrogolfoond het. Al die kamers is koel in die somer, bied pragtige uitsigte en is met vars rose versier. Petra bedien Maandae tot Saterdae heerlike ontbyt op die stoep, maar gaste moet dit asseblief 2 dae vooruit reël. Ander geriewe in die kamers sluit haardroërs en platskerm-TV's met 9 DStv-kanale in. Daar is skoonmaakdienste van Maandag tot Saterdag beskikbaar. Daar is patio's met braaigeriewe en parkeerplek is beskikbaar op die perseel.
Aan-den-Weg is ideaal vir gesinne, wynliefhebbers en besoekers wat die Kaapse Skiereiland en -Wynlande wil verken. Dit is geleë in Stellenbosch Kloof, in die hartjie van die Stellenbosch Wynroete en net 20 minute se ry van die lughawe af. Dit is nét die plek vir die begin of einde van jou rustige vakansie. Die gastehuis word persoonlik bestuur deur Petra Joubert wat met haar passie vir mense, aandag aan detail en persoonlike diens seker maak gaste voel altyd welkom en op hul gemak. Petra bly al jare lank op die plaas in Stellenbosch en het breedvoerige kennis oor die besienswaardighede en doendinge in die omgewing. Sy sal seker maak jou tydjie hier is onvergeetlik.
Koel af in die groot oefenswembad op die perseel, lees of ontspan net lekker terwyl jy jouself verlustig in die asemrowende berg-uitsigte. Verloor jouself in die plattelandse atmosfeer. Kyk vir die voëltjies bedags en die pragtige sterre snags. Sit in die natuur of op die stoep met 'n glasie wyn in die hand. Laat jou gashere toe om jou bekend te stel aan die aktiwiteite op die plaas.
Die druiwe word in Februarie en Maart geoes. Stap tot op die heuwel op die plaas (3 km) en tussen 6 hektaar se roosplantasies en 64 hektaar wingerde. Geniet die kaleidoskopiese uitsigte van die wingerde wat oprank teen die Stellenbosse berge. Gaste kan heerlike maaltye geniet binne 'n 3-5 km-radius vanaf die plaas by die wynlandgoedere Jordan, Vredenheim, Neethlingshof en Spier.
Hierdie blyplek is die ideale plekkie vir 'n paartjie of 'n individu wat opsoek is na gerieflike verblyf. Dit is net 2 km van Universiteit Stellenbosch af geleë en naby verskeie geriewe in die hartjie van die Kaapse Wynlande.
Die kamer is vas aan die hoofhuis, maar dit het 'n aparte ingang, parkeerplek en binnehof-stoepie. Die kamer het 'n koningingrootte-bed met gehaltelinne en is ook ingerig met sekere TV-kanale en 'n DVD-speler. Daar is 'n mikrogolf-oond en yskas asook koffie- en teemaakgeriewe. Nie geskik vir braai nie .
Die woongebied is omring met groot bome en bied pragtige uitsigte oor die berge. Dit is ideaal vir die wat kranige bergfietsryers- en velddrawwers is.
Fijnebosch Privaat Kamer is naby verskeie winkels, restaurante, wingerde en wynproelokale.
NB – vlak 6 waterbeperkings is in area geldig, slegs 87 liter per persoon per dag word toegelaat!
Laanhof is in Die Laan in die hartjie van Stellenbosch se toerisme-area geleë.
Daar is 4 ateljeewoonstelle en 1 hoofhuis met 3 kamers. Gaste wat in die hoofhuis bly het toegang tot 'n gemeenskaplike kombuis, sitarea en braaigeriewe. Elke badkamer het 'n stort, wasbak, en toilet. Elke kombuis is toegerus met 'n mikrogolf, konveksie-oond, en yskas. En al die nodige eetgerei en kombuistoerusting word voorsien.
Daar is 'n groot platskerm-TV met 'n gratis DStv-koppelpunt en lugversorging is beskikbaar. Al die eenhede het werkspasie met toegang tot WiFi, datapunte en kragpunte. Linne, duvets en handdoeke word voorsien.
Daar is 'n alarmstelsel en sekuriteitsdeure voor die skuifdeure. Gaste kan agter die sekuriteitshek parkeer. Daar is 'n kluis waar 'n skootrekenaar kan inpas. Verder is daar was- en drooggeriewe op die perseel.
Dis in die hartjie van Stellenbosch geleë, net 800 m vanaf toprestaurante. Laanhof is net 500 m se stap vanaf die Stellenbosch Gimnasium en 'n eersteklas-atletiekbaan. Net buite die dorp is daar uitstekende wynplase met proelokale en restaurante. Laanhof is ook stapafstand vanaf die Universiteit van Stellenbosch se hoofkampus. Die Coetzenbergberge is net 1 km vanaf Laanhof en is perfek vir draf, voetslaan of fietsry. Die Jonkershoek Natuurreservaat is net 9 km vanaf Laanhof.
@ stellenboschcentral is 'n gerieflik gemeubileerde selfsorg-ateljeewoonstel vir 2 in die hartjie van Stellenbosch.
Die eenheid is naby die hoofhuis in 'n stil pad en dis heeltemal privaat. Die oopplan-eenheid het 'n koningingrootte-bed en 'n en suite-badkamer met 'n stort.
Die kombuisie het 'n 2-plaat induksiestoof, mikrogolfoond, yskas, tee- en koffiemaakgeriewe en 'n eetarea vir 2. Die eenheid het lugversorging, 'n TV met DStv en gratis WiFi.
Die eenheid het ook 'n privaat ingang en parkeerplek is agter 'n toesluithek beskikbaar. Dis ongelukkig nie troeteldiervriendelik nie en daar is 'n alarmstelsel met 'n afstandbeheer.
@ stellenboschcentral is net 100 m vanaf Eersterivier se oewer en dit bied verskeie wandel- en fietsryroetes na die Coetsenburg Atletiekstadion. Die eenheid is 70 m vanaf Dorpstraat met verskeie restaurante, kafees, kroeë, galerye, boekwinkels, museums en vele meer.
UniqueStay Oudehoek One Bedroom Apartment bied selfsorgverblyf, en is in die dinamiese middedorp van Stellenbosch geleë. Die gebou is naby aan 'n verskeidenheid restaurante en koffiewinkels.
Dié woonstel is op die tweede verdieping en het 1 slaapkamer met 'n koningingrootte-bed, en 1 badkamer met 'n stort. Die oopplan-kombuis het 'n stoof met 'n oond, 'n mikrogolfoond, yskassie en ander toestelle. Langs die kombuis is die sitkamer met 'n TV.
Die leefarea lei 'n klein balkon. Die gebou het 'n hysbak wat toegang bied na die veilige kelderparkeerarea.
Die gebou is lekker naby Stellenbosch se naglewe, museums, die botaniese tuine en die Universiteit.
In the Vineyard Cottages is op die Uitkyk Plaas geleë, 'n klein wingerd en olyfplaas wat deur 'n familie besit word aan die voet van die Simonsberg. Ons is met welige wingerde en pragtige 360°-natuurtonele omring. Ons is in die middel tussen Franschhoek, Stellenbosch en Paarl en slegs 45 minute se ry vanaf Kaapstad se middestad. Laat ons jou meevoer, ver verwyder van die besige stadslewe en kom en ervaar rus en ontspanning.
Terwyl jy in een van ons knus kothuise woon, sal jy die gevoel van 'n regte plaas ervaar, maar jy sal steeds die skoonheid en rus van die natuur wat jou omring, kan beleef. Ons 2 kothuise, genaamd In The Vineyard Cottage en The Olive Cottage, bied slaapplek vir tot 5 gaste in 2 enkelbeddens in elke kamer. Ons het ook 'n ekstra dubbelslaapbank in die leefarea.
Ons nuutste toevoeging, The Mountain Cottage, is 'n baie privaat tweeslaapkamerkothuis. Hierdie kothuis spog met asemrowende uitsigte oor die wingerd en berg en het 'n privaat ingang, braai-area en stoep.
Elke kothuis het 'n volledige oopplan-kombuis, 'n badkamer met 'n stort en 'n bad, 'n TV met DStv en 'n Jetmaster in die leefarea. Braaigeriewe is op die patio beskikbaar en veilige parkeerplek word ook voorsien. Ons is kindervriendelik en jou klein kindertjies kan veilig op die plaaswerf speel, met 'n sekuriteitsheining reg rondom.
Aktiwiteite sluit ontspannende wandeling deur die wingerde in, swem in die sementdam, geniet wynproe by sommige van ons bekende Suid-Afrikaanse wynplase en besoek die Krokodilplaas, Butterfly World of Leeupark.
Tuinhuis is in Klapmuts tussen die bome op die werkende plaas, Groendraai, in die Boland geleë.
Die verblyf beskik oor 2 enkelbeddens en 1 dubbelbed en 'n badkamer met 'n bad en 'n stort. Die voordeur lei na die tuin en die eenheid het 'n privaat ingang en parkeerplek. Die groot dakvensters skep 'n wonderlike atmosfeer vir kwaliteittyd saam met vriende en familie. Die kombuis is volledig toegerus met 'n yskas-vrieskas, mikrogolfoond, ketel, braaipan, broodrooster, eetgerei en al die breekware wat jy benodig.
Ontspan buite in die tuin, kuier by die vuur en geniet die rustigheid van 'n Bolandse plaas.
Welgelee Self-catering Cottage
Welgelee Self-catering Cottage is in die hartjie van die Wynlande en bied selfsorgverblyf vir 2 gaste. Dit is ideaal vir vakansiegangers en sakereisigers.
Dié bekoorlike huis beskik oor 'n slaapkamer met 'n dubbelbed ( 2 enkelbeddens teen mekaar) of 2 enkelbeddens en 'n en suite-badkamer met 'n stort.
Die oopplan-kombuis is toegerus met 'n yskas, mikrogolfoond, stoof en tee- en koffiemaakgeriewe. Maaltye kan rondom die etenstafel geniet word. Let asb. daarop dat die eenheid nie 'n TV het nie. 'n Skoonmaakdiens is beskikbaar en nie ingesluit in die fooi nie, indien belangstelling moet daar net vooraf gereël word. Rook is verbode in die eenheid.
Die leefarea bied toegang tot 'n terras met 'n Jacuzzi en 'n uitsig oor die omgewing. Braaigeriewe ( Weber braai ) en parkeerplek is beskikbaar. Ongelukkig word troeteldiere nie toegelaat nie.
Welgelee Self-catering Cottage is sowat 3 km van Klapmuts, 8 km van die Paarl, 20 km van Stellenbosch. 30 km van Wellington en 38 km van Franschhoek af.
Stellenbosch Holiday Home
Stellenbosch Holiday Home is 'n selfsorgvakansiehuis in 'n stil en veilige sekuriteitslandgoed in Cloetesville, 'n stil woonbuurt net buite Stellenbosch wat tussen pragtige wynplase geleë is.
Die huis het slaapplek vir 6 gaste en beskik oor 3 slaapkamers, 2 badkamers en 'n oopplan-kombuis, -eetkamer en -leefarea. Die huis is smaakvol versier en alles is ruim en oopplan. Die slaapkamers is op die boonste verdieping geleë en het elk 'n dubbelbed of 2 enkelbeddens. Die hoofslaapkamer het 'n en suite-badkamer met 'n oopplan-uitleg en 'n bad en 'n stort.
Daar is 'n oopplan-leefarea en -kombuis wat goed toegerus is om maaltye voor te berei. Verder het die huis 'n kuierarea onder met braaiplek en 'n swembad en 'n kuierarea bo waar jy die skouspelagtige sonsondergang oor die berge kan bewonder.
Die sitarea het 'n TV met volledige DStv. Daar is skuifdeure wat na die kuierarea onder lei. Dit is troeteldiervriendelik.
Daar is selfsorgwoonstelle met 1 slaapkamer of 2 slaapkamers. Eersgenoemde het koninggrootte-beddens. Die tweeslaapkamer-woonstelle het 'n koninggrootte-bed in die hoofslaapkamer en 2 enkelbeddens in die tweede kamer.
Elke woonstel het 'n oopplan-leefarea met 'n kombuis wat toegerus is met 'n koffiemasjien, skottelgoedwasser, stoof, oond, mikrogolf, yskas en eetarea. Verder is daar 'n TV met DStv en WiFi in die eenhede. Van die eenhede het 'n stoep met 'n uitsig oor die swembad. Gaste kan in die swembad afkoel en daar is veilige parkeerplek op die perseel.
2 Die Laan is net 'n entjie se stap vanaf Coetzenburg Sportsentrum, 1 km vanaf Eikestad Mall en gaste kan lang ente in die eikelane gaan stap. Stellenbosch bied talle museums en restaurante wat die besoek werd is.
Groenvlei Guest Farm bied 'n gastehuis en 4 selfsorg-eenhede op 'n druiweplaas tussen Bottelary Heuwels en Stellenbosch se wingerde. Dié plaas bied 'n puik webreekplek en plattelandse gasvryheid, en is net 17 km van Stellenbosch af.
Die gastehuis bestaan uit 4 en suite-kamers, 'n eetkamer en 'n sitkamer. Elke kamer in die gastehuis is gegradeer en toegerus met puik, wit perkallinne, luukse duvets en kussings, japonne, platskerm-TV met satellietkanale, yskassie, lugversorging, haardroër, koffie- en teemaakgeriewe, gratis WiFi, internetkoppelpunt en 'n elektroniese kluis.
Groenvlei Guest Farm het ook 4 selfsorg-eenhede wat individueel versier, maar nie gegradeer is nie. Elke selfsorg-eenheid bied slaapplek vir 2 tot 6 gaste en bestaan uit 'n oopplan-kombuis en -leefarea en 'n badkamer. Elke eenheid is toegerus met 'n yskas-vrieskas, mikrogolfoond, tweeplaatstoof, 'n eetkamerstel, rusbank en 'n TV. Puik linne, luukse duvets, kussings en duvets word voorsien. Die badkamer is toegerus met 'n stort of bad. Die eenhede het privaat ingange. WiFi is slegs beskikbaar by die gastehuis se ontvangsarea.
Ons gaste word elke oggend bederf met 'n plaasontbyt in die eetkamer of op die terras met sy asemrowende uitsig op Tafelberg.
Boord Guesthouse resoneer perfek met Stellenbosch se wêreldbekende argitektuur. Die suites is uiters ruim en poog om 'n ware tuiste te skep. Ons verkies gaste wat effens langer in Stellenbosch tuisgaan en hul onafhanklikheid hoog op prys stel. Ons gaste wil gewoonlik die toeristestormloop probeer vermy en hierdie unieke universiteitsdorpie in al sy prag te beleef vanuit 'n blyplek met 'n gerieflike ligging.
Ons het nou ook 'n volledige dranklisensie en bied sommige van dié wêreldbekende area se lieflike wyne, sowel as ander drankies, in die gerief van jou kamer. 'n Kontinentale ontbyt is altyd by die tarief ingesluit. Ons voorsien nou ook luukse spa-behandelings in jou kamer.
Saans bedien ons 'n komplimentêre glas sjerrie en sjokolade in jou kamer. Gedurende die wintermaande is daar ook 'n lieflike warmwaterbottel.
Elke suite het 'n ekstra-lengte, koningingrootte-hemelbed, volledig toegerus met 'n kombuisie, 'n kluis, 'n en-suite badkamer en 'n privaat ruimte buite, DStv en gratis WiFi. Ons gesin-suite het 'n aparte sitkamer/eetkamer/kombuisie plus 2 slaapkamers: een vir volwassenes met 'n lieflike koningingrootte-hemelbed, en 'n aparte kamer vir kinders onder 12 jaar met 'n snoesige stapelbed. In hierdie spesifieke eenheid bly kinders onder 12 jaar gratis!
Ons is in 'n groot park, drie minute van Stellenbosch se historiese middedorp in Dorpstraat af geleë. Stellenbosch se Mediclinic en Die Boord Winkelsentrum is net 'n entjie met die pad af. Toegang tot die R44 is in 'n japtrap en dan bevind jy jouself plotseling op 'n wêreldbekende wynroete, of op pad na die Strand, Kaapstad en, natuurlik, die lughawe. By ons kan jy Stellenbosch se sentrale verkeer vermy.
Groendraai is op die plaas Groendraai in die pragtige Klapmuts-omgewing geleë. Die ligging is ideaal en ons is ongeveer 2 km vanaf die N1 met Stellenbosch, Paarl, Wellington en Franschhoek almal binne 'n 20 km-radius. Daar is volop restaurante, wynplase en kuierplekke in die omgewing.
Verblyf word gebied in 2 eenhede. Die oopplan-eenheid is omskep uit 'n ou perdestal en baie van die oorspronklike struktuur het behoue gebly. Karoohuis bied slaapplek aan 4 gaste met 'n dubbelbed en 2 enkelbeddens.
Die plaas bied hope plek vir luilekker wandelinge op die uitgestrekte grasvelde of gaste kan gaan swem in die plaasdam, vir Billy die bok troetel of speel met die perdjies. Word soggens wakker met die rustige gekwetter van die vinkies, verkyk jou aan die houtkappertjie of luister hoe die tarentale roep! Hiér kan jy werklik rus vir jou siel kom vind.
Carpe Diem is 'n kothuis met 3 slaapkamers op die Nuutgevonden-landgoed langs Weltevreden-landgoed. Dis 'n baie veilige sekuriteitskompleks met 24 uur-sekuriteit aan die buitewyke van Stellenbosch. Dit word omring deur die gewilde wynplase van Stellenbosch, Paarl en Franschhoek.
Die huis bied slaapplek aan 6 gaste. Die hoofslaapkamer en die tweede slaapkamer het elkeen 'n koningingrootte-bed en die derde slaapkamer het 1 enkelbed en 1 driekwartbed. Linne, handdoeke, 'n haardroër en basiese toiletware word voorsien.
Die oopplan-kombuis is ten volle toegerus met 'n gasstoof, elektriese oond, yskas, mikrogolfoond, koffie- en teemaakgeriewe, 'n wasmasjien, strykplank en strykyster, potte, panne, breekware en eetgerei. In die sitkamer is daar gemaklike sitplek, WiFi en 'n TV teen die muur met Netflix.
Die stoep het buitemeubels en braaigeriewe waar gaste lekker saam kan kuier. Daar is ook 'n klein agterplaas met 'n grasperk waar wasgoed gehang kan word. Veilige parkeerplek is beskikbaar langs die huis of in 'n enkelmotorhuis.
Die kompleks is sowat 7 minute vanaf Stellenbosch Universiteit se hoofkampus en besienswaardighede soos Kana, Beyerskloof, Monterosso, Villeria, Devondale Gholf-en Wynlandgoed, Klein Joostenberg en vele meer. Die naaste winkel en vulstasie is sowat 3 km van die kompleks af op die R304 in die rigting van die N1-hoofweg.
Eikehof Apartments is moderne selfsorgwoonstelle in Kerkstraat in die hartjie van Stellenbosch. Die verblyf is ideaal vir sakereisigers en vakansiegangers wat dié historiese dorpie besoek. Dit is stapafstand vanaf restaurante, galerye, museums, en winkels.
Die eenhede het 'n koninggrootte-bed met wit linne, en handdoeke word voorsien. Verder is daar 'n haardroër, strykplank en hangers. Die badkamers het 'n ruim stort, wasbak, toilet en Charlotte Rhys-produkte.
Die kombuise is goed toegerus en beskik elk oor 'n wasmasjien-en-tuimeldroër-kombinasie, 'n ketel, Nespresso-masjien, yskas, mikrogolfoond, tweeplaatstoof, eetgerei en breekware.
Elke eenheid het 'n groot platskerm-TV met gratis DStv en lugversorging. Daar is 'n werkruimte met WiFi. Die gebou beskik oor kelderparkeerplek met 24 uur-sekuriteit wat by die tarief ingesluit is.
Die selfsorg-eenhede se leefareas lei na 'n lieflike balkon met sitplek waar gaste hul oggendkoffie kan geniet. Ons voorsien koffie, tee, suiker en beskuit.
The Rose is in Brandwacht in Stellenbosch geleë en bied gehalte-verblyf wat ideaal is vir sakereisigers, vakansiegangers en oornaggaste. Dit is lekker naby 'n hele rits winkels, restaurante, doendinge en besienswaardighede in die omgewing.
Die kamer beskik oor 'n koningingrootte-bed en 'n en suite-badkamer met 'n stort, toilet en 'n wasbak.
Daar is basiese selfsorggeriewe om maaltye warm te maak, insluitend 'n yskas, mikrogolfoond, koffie- en teemaakgeriewe, breekware en eetgerei.
Die eenheid het ook 'n TV met DStv en gemaklike sitplek. Dit bied toegang tot 'n privaat agtertuin met buitemeubels en braaigeriewe.
Die perseel is naby veilige voetslaanroetes en uitstekende bergfietsroetes in Stellenbosch. Dit bied ook maklike toegang tot Technopark en Stellenbosch se middedorp.
Vuurberg Self-Catering House is in die Stellenbosch Wynlande op die Vuurberg Wynplaas geleë. Dit bied pragtige uitsigte op die berge en oor die omliggende wingerde. Stellenbosch is ryk aan geskiedenis en dit bied natuurlike en kulturele besienswaardighede.
Die huis bied slaapplek aan 4 gaste en beskik oor 2 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n koninggrootte-bed en lugversorging. Die tweede slaapkamer het 2 enkelbeddens wat saamgestoot kan word, asook 'n enkelslaapbank en lugversorging. Die sitkamer het 'n koningingrootte-slaapbank Die badkamers is ruim en modern.
Die kombuis is volledig toegerus vir selfsorg met 'n skottelgoedwasser, gasstoof, oond, yskas-vrieskas, mikrogolfoond, eetgerei en breekware. Die eetarea het sitplek vir 6 gaste en die sitkamer het 'n kaggel met hout, 'n gemaklike sitkamerstel en 'n TV met sekere DStv-kanale. Gratis WiFi word ook voorsien. Die huis het 'n beskutte stoeparea, 'n groot grasperk en braaigeriewe.